ખુદાની તરફથી તમને જે ઇઝ્ઝત અને બુઝુર્ગી દેવામાં આવી છે, તમે એ લોકોનો એહ્તેરામ નથી કરતા, જે ખુદાની મઅરેફત રાખે છે, જયારે કે લોકોની દરમિયાન તમે ખુદાના જ લીધે ઇઝ્ઝતવાળા અને માનનીય છો, તમે જોઈ રહ્યા છો કે ખુદાના અહદ અને કરારને તોડી નાખવામાં આવી રહ્યા છે, પરંતુ તમારી ઉપર તેની કોઈ અસર નથી થતી અને અગર તમારા બાપ દાદાઓના અહદ અને કરાર તૂટી જાય તો ખુબજ શોર મચાવો છો. રસુલે ખુદા (સ.અ.વ.)ના અહદ અને કરારની તમારી પાસે કોઈ એહમિય્યત નથી. તમારા શહેરોમાં આંધળા, બહેરા અને અપંગ લોકોનું કોઈ પૂછવાવાળું નથી, તેઓ પર તમે કોઈ દયા નથી કરતા, ન પોતાના ઘરોમાં કોઈ કામ કરો છો અને ન તો કોઈ કામમાં મદદ કરો છો. ઝાલીમોના દરબારમાં ચાપલુસી અને કાવતરા વડે પોતાને સુરક્ષિત કરી લ્યો છો, જયારે કે ખુદાવંદે આલમે તમામ બાબતોથી તમને રોક્યા છે અને તેનાથી દુર રહેવાનું કહ્યું છે, પરંતુ તમે એ તમામ ચીજોને ભુલાવી દીધી છે.